CELEX: 32007R0245
Language: sl
Date: 2007-03-08 00:00:00
Title: Uredba Komisije (ES) št. 245/2007 z dne 8. marca 2007 o spremembi in prilagoditvi Priloge II k Uredbi (ES) št. 998/2003 Evropskega parlamenta in Sveta glede Bolgarije, Romunije in Malezije (Besedilo velja za EGP)

13.3.2007   
            
            
               SL
            
            
               Uradni list Evropske unije
            
            
               L 73/9
            
         
      UREDBA KOMISIJE (ES) št. 245/2007
   z dne 8. marca 2007
   o spremembi in prilagoditvi Priloge II k Uredbi (ES) št. 998/2003 Evropskega parlamenta in Sveta glede Bolgarije, Romunije in Malezije
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Bolgarije in Romunije ter zlasti člena 4(3) Pogodbe,
   ob upoštevanju Akta o pristopu Bolgarije in Romunije ter zlasti člena 56 Akta,
   ob upoštevanju Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (1) ter zlasti členov 10 in 19 Uredbe,
   ob upoštevanju naslednjega:
   
               (1)
            
            
               Uredba (ES) št. 998/2003 določa zahteve v zvezi z zdravstvenim varstvom živali, ki se uporabljajo za netrgovske premike hišnih živali, in pravila, ki se uporabljajo za nadzor teh premikov.
            
         
               (2)
            
            
               Uredba (ES) št. 998/2003 določa, da je treba seznam tretjih držav, iz katerih se lahko ob izpolnjevanju nekaterih pogojev dovolijo premiki hišnih živali v Skupnost, določiti v delu C Priloge II k navedeni uredbi.
            
         
               (3)
            
            
               Seznam iz dela C Priloge II k Uredbi (ES) št. 998/2003 vključuje tretje države in ozemlja, prosta stekline, ter tretje države in ozemlja, za katere je bilo ugotovljeno, da tveganje za prenos stekline pri vstopu v Skupnost kot posledica premikov iz navedenih tretjih držav in ozemelj ni nič večje kot tveganje, povezano s premiki med državami članicami.
            
         
               (4)
            
            
               Iz podatkov, ki so jih predložili pristojni organi Malezije, je razvidno, da tveganje prenosa stekline v Skupnost kot posledica premikov hišnih živali z zadevnega ozemlja ni nič večje kakor tveganje, povezano s premiki hišnih živali med državami članicami ali iz tretjih držav, že navedenih v Uredbi (ES) št. 998/2003. Zato je treba Malezijo vključiti v seznam iz dela C Priloge II k Uredbi (ES) št. 998/2003.
            
         
               (5)
            
            
               Ker sta Bolgarija in Romunija od 1. januarja 2007 članici EU, je treba zaradi jasnosti zakonodaje Skupnosti z učinkom od datuma pristopa črtati sklicevanji na navedeni državi iz dela C Priloge II k Uredbi (ES) št. 998/2003.
            
         
               (6)
            
            
               Uredbo (ES) št. 998/2003 je treba zato ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V Uredbi (ES) št. 998/2003 se del C Priloge B spremeni:
   
               1.
            
            
               Črta se naslednje:
               „BG – Bolgarija
               RO – Romunija“.
            
         
               2.
            
            
               Doda se naslednje: „MY – Malezija“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Člen 1(1) se uporablja od 1. januarja 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. marca 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 146, 13.6.2003, str. 1. Uredba, kakor je bila nazadnje spremenjena z Uredbo Komisije (ES) št. 1467/2006 (OJ L 274, 5.10.2006, str. 3).